Estoniaren okupazio alemaniarra Lehen Mundu Gerran

Lehen Mundu Gerrako azken etapetan, Alemaniar Inperioak Estonia militarki okupatu zuen. 1917ko urriaren 11tik 21era, Alemaniako armadak Estoniako mendebaldeko Moonsund uhartedia okupatu zuen, Saaremaa, Hiiumaa eta Muhu uharteak barne.
Brest-Litovskeko ituna prestatzeko negoziazioak egiten ari ziren bitartean, su-eten bat egon zen Estonian. Negoziazioek huts egin zuten 1918ko otsailean. Errusiako gobernu boltxebikeak ituna sina zezan, alemanek Estonia berriz okupatu zuten otsailaren 18an. Otsailaren 21ean Haapsalu hartu zuten, otsailaren 22an Valga, eta otsailaren 24ean Pärnu, Viljandi eta Tartu. Otsailaren 25ean Tallinn okupatu zuten. Alemanek okupatutako azken herria Narva izan zen, martxoaren 4ean. Alemanen inbasioaren ondorioz, Estoniako behin-behineko gobernua bertan behera geratu zen eta herrialdeko azken Guardia Gorriek Errusiarantz ihes egin zuten, martxoaren 5ean.

Brest-Litovskeko ituna sinatzerakoan, Errusiako gobernuak uko egin zion Estoniari, eta Alemaniar Inperioari baimena eman zion herrialdea anexionatzeko. Estonia Ober Ostean sartu zen Lehen Mundu Gerra amaitu arte.

 Erreferentziak 

 Kanpo estekak 

Kategoria:Lehen Mundu Gerrako Ekialdeko Frontea
Kategoria:Estoniako historia
Kategoria:1917 Estonian
Kategoria:1917 Errusian
Kategoria:1917ko gatazkak